
Vă înaintăm, alăturat, Raportul asupra proiectului de Lege pentru modificarea şi completarea Legii nr.90/2001 privind organizarea şi funcţionarea Guvernului României şi a ministerelor, trimis Comisiei noastre pentru dezbatere şi avizare în fond, cu adresa nr.P.L.- x 49 din 16 februarie 2004. 

 PRESEDINTE,

IOAN OLTEAN

RAPORT  

asupra proiectului de Lege pentru modificarea şi completarea Legii nr.90/2001 privind organizarea şi funcţionarea Guvernului României şi a ministerelor


Cu adresa nr.P.L. – x 49 din 16 februarie 2004, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege pentru modificarea şi completarea Legii nr.90/2001 privind organizarea şi funcţionarea Guvernului României şi a ministerelor.



La întocmirea Raportului s-a avut în vedere avizul Consiliului Legislativ nr.207 din 11.02.2004;



Proiectul de lege a fost dezbătut şi avizat în fond, în procedură de urgenţă, în şedinţa din 16 – 17  februarie 2004. 



Prezentul proiect de lege are ca obiect de reglementare modificarea şi completarea Legii nr.90/2001 privind organizarea şi funcţionarea Guvernului României şi a ministerelor. 



Astfel, în corelare cu prevederile art.16 alin.(3) din Constituţia României se elimină condiţia de a avea numai cetăţenia română pentru a fi membru al Guvernului, la respectiva demnitate publică putând accede şi cetăţenii români ce au şi o altă cetăţenia.



De asemenea, se propune ca din Guvern să facă parte şi miniştrii de stat, primul-ministru putând solicita Parlamentului ca unii dintre miniştrii să aibă şi calitatea de ministru de stat pentru coordonarea activităţii unor ministere sau autorităţi administrative. Miniştrii de stat vor coordona, sub conducerea nemijlocită a primului-ministru, realizarea programului de guvernare acceptat de Parlament într-un domeniu de activitate, în care scop vor conlucra cu miniştrii sau conducătorii autorităţilor administrative ce răspund de îndeplinirea acestui program în cadrul ministerelor sau autorităţilor administrative pe care le conduc. 



Totodată dinamica negocierilor pentru integrarea României în Uniunea Europeană, impun constituirea unui organism cu personalitate juridică, Cancelaria Primului-ministru, care să asigure accentuarea , în perioada următoare, a implementării programelor şi acţiunilor guvernamentale. 



Având în vedere importanţa prezentului proiect de lege, Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor, aprobarea acestuia. 



2. Prin obiectul de reglementare şi conţinutul său, proiectul de lege face parte din categoria legilor organice, potrivit prevederilor art.73 alin.(3) lit.e) din Constituţie.



3. La lucrările Comisiei au fost prezenţi 22 de deputaţi, din totalul de 25 membri ai Comisiei. 



La dezbaterea proiectului a participat ca invitat, în conformitate cu prevederile art.51 din Regulamentul Camerei Deputaţilor domnul Acsinte Gaspar – ministrul pentru relaţia cu Parlamentul. 



4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Senatului.

AMENDAMENTE RESPINSE

În cadrul dezbaterii în Comisie, următoarele amendamente au fost respinse:

	Nr.

crt.
	Text iniţial
	Amendamentul propus 

şi autorul acestuia
	Motivare
	Cameră

 decizională

	1.
	
Art.I punctul 2

„(2) Din Guvern pot face parte şi miniştri de stat, precum şi miniştri-delegaţi cu însărcinări speciale pe lângă primul-ministru, prevăzuţi în lista Guvernului prezentată Parlamentului pentru acordarea votului de încredere”.
	1. La articolul I punctul 2, alineatul (a) al articolului 3 va avea următorul cuprins:

„(2) Din Guvern pot face parte şi miniştri-delegaţi cu însărcinări speciale pe lângă primul-ministru, prevăzuţi în lista Guvernului prezentată Parlamentului pentru acordarea votului de încredere”.

Autor: Grupul parlamentar P.D.


	Pentru susţinere: se încalcă prevederile articolului 102 alineat  (3) din Constituţie.

Pentru respingere: potrivit art.102 alin.3 din Constituţie, prin lege organică se pot stabili şi alţi membri ai Guvernului.
	SENAT

	2. 
	
Art.I punctul 2

„(2) Din Guvern pot face parte şi miniştri de stat, precum şi miniştri-delegaţi cu însărcinări speciale pe lângă primul-ministru, prevăzuţi în lista Guvernului prezentată Parlamentului pentru acordarea votului de încredere”.
	1. La articolul I punctul 2, alineatul (a) al articolului 3 va avea următorul cuprins:

„(2) Dintre miniştrii ce compun Guvernul, se pot desemna miniştri de stat precum şi miniştri delegaţi”

Autor: Grupul parlamentar P.R.M.


	Pentru susţinere: Din formularea dată în proiectul de Lege susmenţionat, rezultă că miniştrii de stat pot fi şi alte persoane decât miniştri ce compun Guvernul, conform articolului 1, ceea ce duce la o hipertrofiere, nejustificată, a competenţei lor.

Pentru respingere: potrivit art.102 alin.3 din Constituţie, prin lege organică se pot stabili şi alţi membri ai Guvernului.


	SENAT

	3.
	
Art.I punctul 3


3. Litera c) a articolului 15 se modifică şi va avea următorul cuprins:

„c) personalul din cadrul Cancelariei Primului-Ministru”.
	Punctul 3 se elimină.

Autor: Grupul parlamentar P.R.M.
	Pentru susţinere: Constituirea Cancelariei Primului Ministru conduce la crearea de posturi cu un statut privilegiat cărora nu li se aplică prevederile Legii statutului funcţionarilor publici.

Pentru respingere: acest organism, regăsit în majoritatea statelor europene, are personalitate juridică şi urmează să asigure implementarea programelor şi acţiunilor guvernamentale în vederea integrării României în U.E.


	SENAT

	4.
	
Art.I punctul 3


3. Litera c) a articolului 15 se modifică şi va avea următorul cuprins:

„c) personalul din cadrul Cancelariei Primului-Ministru”.

	Punctul 3 se elimină.

Autor: Grupul parlamentar P.N.L.
	Pentru susţinere:Corelat cu propunerea de modificare de la Art.20.

Pentru respingere: acest organism, regăsit în majoritatea statelor europene, are personalitate juridică şi urmează să asigure implementarea programelor şi acţiunilor guvernamentale în vederea integrării României în U.E.


	SENAT

	5.
	
Art.I punctul 4


4. Articolul 20 va avea următorul cuprins:


„Art.20. – Aparatul de lucru al Guvernului este alcătuit din Cancelaria Primului-Ministru, Secretariatul General al Guvernului, departamente şi alte asemenea structuri organizatorice cu atribuţii specifice stabilite prin hotărâre a Guvernului”.


	Punctul 4 se elimină.

Autor: Grupul parlamentar P.R.M.
	Pentru susţinere: Constituirea Cancelariei Primului Ministru conduce la crearea de posturi cu un statut privilegiat cărora nu li se aplică prevederile Legii statutului funcţionarilor publici.

Pentru respingere: acest organism, regăsit în majoritatea statelor europene, are personalitate juridică şi urmează să asigure implementarea programelor şi acţiunilor guvernamentale în vederea integrării României în U.E.


	SENAT

	6.
	
Articolul I punctul 5


5. Articolul 21 va avea următorul cuprins:


„Art.21. – (1) Cancelaria Primului-Ministru este organ de specialitate al administraţiei publice centrale, cu personalitate juridică, în subordinea directă a primului-ministru.


(2) Cancelaria Primului-Ministru este condusă de şeful cancelariei, care are rang de ministru şi calitatea de ordonator principal de credite.


(3) Organizarea şi funcţionarea Cancelariei Primului-Ministru se aprobă prin decizie a primului-ministru.


(4) Conducerea compartimentelor din cadrul cancelariei se asigură, după caz, de personal cu funcţii de conducere sau de demnitari.


(5) Personalului Cancelariei Primului-Ministru nu i se aplică prevederile legii privind statutul funcţionarilor publici”.
	Punctul 5 se elimină.

Autor: Grupul parlamentar P.R.M.
	Pentru susţinere: Constituirea Cancelariei Primului Ministru conduce la crearea de posturi cu un statut privilegiat cărora nu li se aplică prevederile Legii statutului funcţionarilor publici.

Pentru respingere: acest organism, regăsit în majoritatea statelor europene, are personalitate juridică şi urmează să asigure implementarea programelor şi acţiunilor guvernamentale în vederea integrării României în U.E.


	SENAT

	7.
	
Articolul I punctul 5

Art.21. - (2) Cancelaria Primului-Ministru este condusă de şeful cancelariei, care are rang de ministru şi calitatea de ordonator principal de credite.


	(2) Cancelaria Primului-Ministru este condusă de şeful cancelariei, care are rang de ministru. Cancelaria Primului-Ministru are calitatea de ordonator secundar de credite.

Autor: Grupul parlamentar P.N.L.
	
	SENAT

	8.
	
Articolul I punctul 5


Art.21. - (4) Conducerea compartimentelor din cadrul cancelariei se asigură, după caz, de personal cu funcţii de conducere sau de demnitari.


	(4) Conducerea compartimentelor din cadrul cancelariei se asigură, de personal cu funcţii de conducere.

Autor: Grupul parlamentar P.N.L.
	
	SENAT

	9.
	
Articolul I punctul 5


Art.21. - (5) Personalului Cancelariei Primului-Ministru nu i se aplică prevederile legii privind statutul funcţionarilor publici”.
	(5) Personalului Cancelariei Primului-Ministru  este format din personal conform organigramei aprobate potrivit Legii nr.760/2001 pentru aprobarea OG nr.32/1998 privind organizarea cabinetului demnitarului din administraţia publică centrală şi funcţionari publici”.

Autor: Grupul parlamentar P.N.L.


	
	SENAT

	10.
	
Articolul I punctul 5


Art.21. - (5) Personalului Cancelariei Primului-Ministru nu i se aplică prevederile legii privind statutul funcţionarilor publici”.
	
Articolul I punctul 5


Art.21. - (5) Personalului Cancelariei Primului-Ministru i se aplică prevederile legii privind statutul funcţionarilor publici”.

Autor: deputat Ioan Oltean - Grupul parlamentar P.D.


	
	SENAT

	11.
	Articolul I punctul 6  


6. Alineatul (4) al articolului 22 va avea următorul cuprins:


(4) Guvernul aprobă proiectul bugetului propriu, care se include în bugetul de stat. Ministrul pentru coordonarea Secretariatului General al Guvernului sau, după caz, secretarul general al Guvernului este ordonatorul principal de credite pentru aparatul de lucru al Guvernului, cu excepţia Cancelariei Primului-Ministru şi a altor cazuri prevăzute de lege.”


	Art.22

(4) Guvernul aprobă proiectul bugetului propriu, care face parte din bugetul de stat şi urmează procedurile aprobării potrivit legii finanţelor publice. Ministrul pentru coordonarea Secretariatului General al Guvernului sau, după caz, secretarul general al Guvernului este ordonatorul principal de credite pentru aparatul de lucru al Guvernului, definit conform art.20.

Autor: Grupul parlamentar P.N.L.


	
	SENAT

	12.
	
Articolul I punctul 6  


6. Alineatul (4) al articolului 22 va avea următorul cuprins:


(4) Guvernul aprobă proiectul bugetului propriu, care se include în bugetul de stat. Ministrul pentru coordonarea Secretariatului General al Guvernului sau, după caz, secretarul general al Guvernului este ordonatorul principal de credite pentru aparatul de lucru al Guvernului, cu excepţia Cancelariei Primului-Ministru şi a altor cazuri prevăzute de lege.”


	Punctul 6 se elimină.

Autor: Grupul parlamentar P.R.M.


	
	SENAT

	13.
	
7. Art.37 se completează cu alin.2, având următorul cuprins:


„(2) Primul-ministru poate solicita Parlamentului ca unii dintre miniştri să aibă şi calitatea de ministru de stat, pentru coordonarea activităţii unor ministere sau autorităţi administrative. Ministerele şi autorităţile administrative care se află în coordonarea fiecărui ministru de stat se stabilesc de primul-ministru”.
	7. Art.37 se completează cu alin.2, având următorul cuprins:


„(2) Primul-ministru poate solicita Parlamentului ca unii dintre miniştri, membri ai Guvernului, să aibă şi calitatea de miniştri de stat, indicând ce activităţi şi ce ministere sau autorităţi administrative vor coordona.

Autor: Grupul parlamentar P.R.M.


	
	SENAT

	14.
	
7. Art.37 se completează cu alin.2, având următorul cuprins:


„(2) Primul-ministru poate solicita Parlamentului ca unii dintre miniştri să aibă şi calitatea de ministru de stat, pentru coordonarea activităţii unor ministere sau autorităţi administrative. Ministerele şi autorităţile administrative care se află în coordonarea fiecărui ministru de stat se stabilesc de primul-ministru”.
	7. Art.37 se completează cu alin.2, având următorul cuprins:


„(2) Primul-ministru poate solicita Parlamentului ca unii dintre miniştri să aibă şi calitatea de ministru de stat, pentru coordonarea activităţii unor ministere.  Ministerele care se află în coordonarea fiecărui ministru de stat se stabilesc de primul-ministru”.

Autor: Grupul parlamentar P.N.L.


	
	SENAT

	15.
	
8. După alineatul (3) al art.53 se introduce un nou alineat, alin.(4), cu următorul cuprins:


„(4) Miniştrii de stat coordonează, sub conducerea nemijlocită a primului-ministru, realizarea programului de guvernare acceptat de Parlament într-un domeniu de activitate, în care scop conlucrează cu miniştrii sau conducătorii autorităţilor administrative ce răspund de îndeplinirea acestui program în cadrul ministerelor sau autorităţilor administrative pe care le conduc.”
	
După alineatul (3) al art.53 se introduce un nou alineat, alin.(4), cu următorul cuprins:


„(4) Miniştrii de stat coordonează, sub conducerea nemijlocită a primului-ministru, realizarea programului de guvernare acceptat de Parlament într-un domeniu de activitate, în care scop conlucrează cu miniştrii ce răspund de îndeplinirea acestui program în cadrul ministerelor pe care le conduc.”

Autor: Grupul parlamentar P.N.L.


	
	SENAT

	16.
	Art.II. – În cuprinsul actelor normative în vigoare, sintagma „aparatul de lucru al primului-ministru” se înlocuieşte cu singtagma „Cancelaria Primului-Ministru”.
	Se elimină.

Autor: Grupul parlamentar P.N.L.

Autor: Grupul parlamentar P.R.M.


	
	SENAT




Raportul Comisiei a fost aprobat cu 18 voturi  pentru şi 4 voturi împotrivă. 















preşedinte,















IOAN OLTEAN


Expert parlamentar:

Stelian Androne

